ระเบียบสำนักงานเลขาธิการวุฒิสภาระเบียบสำนักงานเลขาธิการวุฒิสภาว่าด้วยการข้อมูลข่าวสารของราชการพ.ศ. ๒๕๔๖ เพื่อให้การบริหารการจัดระบบ การขอ การอนุญาตและการบริการข้อมูลข่าวสารของราชการที่อยู่ในความรับผิดชอบของสำนักงานเลขาธิการวุฒิสภาเป็นไปด้วยความเรียบร้อยรวดเร็ว และมีประสิทธิภาพถูกต้องตามพระราชบัญญัติข้อมูลข่าวสารของราชการ พ.ศ. ๒๕๔๐เลขาธิการวุฒิสภาจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบสำนักงานเลขาธิการวุฒิสภาว่าด้วยข้อมูลข่าวสารของราชการ พ.ศ. ๒๕๔๖ข้อ ๒[๑]ระเบียบนี้ให้ใช้บังคับนับแต่วันประกาศเป็นต้นไปข้อ ๓ บรรดาระเบียบ ข้อบังคับและคำสั่งอื่นใดของสำนักงานเลขาธิการวุฒิสภาในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ระเบียบนี้ให้ใช้บังคับแก่ข้าราชการลูกจ้าง และผู้ซึ่งมาช่วยปฏิบัติงานของสำนักงานเลขาธิการวุฒิสภาข้อ ๕ ในระเบียบนี้ข้อมูลข่าวสารของราชการหมายความว่าข้อมูลข่าวสารที่อยู่ในความครอบครองหรือควบคุมดูแลของสำนักงานเลขาธิการวุฒิสภาตามกฎหมายว่าด้วยข้อมูลข่าวสารของราชการหน่วยงานหมายความว่า สำนัก สำนักงาน กลุ่มงานที่ขึ้นตรงต่อเลขาธิการวุฒิสภาและให้หมายความรวมถึงหน่วยงานอื่นที่อาจตั้งขึ้นใหม่ในสำนักงานเลขาธิการวุฒิสภาผู้ขอรับบริการหมายความว่า บุคคลธรรมดา นิติบุคคลตามกฎหมายหน่วยงานราชการ หรือรัฐวิสาหกิจศูนย์ข้อมูลข่าวสารของราชการหมายความว่า ศูนย์ให้บริการและประสานงานด้านข้อมูลข่าวสารของราชการของสำนักงานเลขาธิการวุฒิสภาข้อ ๖ ให้เลขาธิการวุฒิสภารักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้เลขาธิการวุฒิสภามีอำนาจวินิจฉัยสั่งการตามที่เห็นสมควรหมวด๑คณะกรรมการข้อมูลข่าวสารของราชการ ข้อ ๗ ให้มี คณะกรรมการข้อมูลข่าวสารของราชการสำนักงานเลขาธิการวุฒิสภา เรียกโดยย่อว่า กข.สว.ประกอบด้วย รองเลขาธิการวุฒิสภาซึ่งเลขาธิการวุฒิสภามอบหมายเป็นประธานกรรมการผู้อำนวยการสำนักงานประธานวุฒิสภา ผู้อำนวยการสำนักประชาสัมพันธ์ผู้อำนวยการสำนักการคลังและงบประมาณ ผู้อำนวยการสำนักการต่างประเทศผู้อำนวยการสำนักวิชาการ ผู้อำนวยการสำนักการประชุมผู้อำนวยการสำนักกำกับและตรวจสอบ ผู้อำนวยการสำนักกรรมาธิการ ๑ผู้อำนวยการสำนักกรรมาธิการ ๒ ผู้อำนวยการสำนักกฎหมาย ผู้อำนวยการสำนักภาษาต่างประเทศเจ้าหน้าที่ตรวจสอบภายใน ๙ ชชและให้หมายรวมถึงผู้อำนวยการสำนักอื่นที่อาจตั้งขึ้นใหม่ในสำนักงานเลขาธิการวุฒิสภาเป็นกรรมการผู้อำนวยการสำนักบริหารงานกลางเป็นกรรมการและเลขานุการข้อ ๘ ให้ กข.สว. มีอำนาจและหน้าที่ ดังต่อไปนี้(๑) กำหนดหลักเกณฑ์เกี่ยวกับการบริหารการจัดระบบ การขอ การอนุญาต การบริการข้อมูลข่าวสารของราชการตลอดจนการเรียกเก็บค่าธรรมเนียมและค่าใช้จ่ายในการจัดทำสำเนาข้อมูลข่าวสารของราชการโดยความเห็นชอบของเลขาธิการวุฒิสภา(๒)กำหนดหลักเกณฑ์การพิจารณาประเภทข้อมูลข่าวสารของราชการที่ไม่ต้องเปิดเผยหรือข้อมูลที่เป็นความลับของราชการและการคุ้มครองข้อมูลข่าวสารของราชการและพิจารณาวินิจฉัยว่าข้อมูลข่าวสารของราชการของสำนักงานเลขาธิการวุฒิสภาจะเปิดเผยได้หรือไม่(๓)พิจารณาวินิจฉัยประเภทข้อมูลข่าวสารของราชการที่ควรจัดเก็บไว้ที่สำนักงานเลขาธิการวุฒิสภาหรือส่งไปยังหอจดหมายเหตุแห่งชาติกรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๔)ให้คำแนะนำหรือเสนอความเห็นในกรณีที่มีปัญหาเกี่ยวกับความเชื่อมโยงข้อมูลข่าวสารของราชการกับส่วนราชการและเอกชน(๕) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๖) เชิญบุคคลใดๆมาสอบถามหรือให้คำชี้แจงแสดงความเห็นเกี่ยวกับข้อมูลข่าวสารของราชการ(๗)แต่งตั้งคณะอนุกรรมการหรือคณะทำงานเพื่อปฏิบัติการในเรื่องใดๆ ตามที่ กข.สว.มอบหมาย(๘)ดำเนินงานอื่นในตามที่เลขาธิการวุฒิสภามอบหมายข้อ ๙ การประชุม กข.สว.ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๐ ให้นำความในข้อ ๙มาใช้บังคับแก่การประชุมของคณะอนุกรรมการและคณะทำงานที่ กข.สว. แต่งตั้งโดยอนุโลมข้อ ๑๑ มติของ กข.สว. ให้ถือเป็นยุติเว้นแต่มีความเห็นเป็นหลายฝ่ายหรือมีเหตุอันสมควรกรณีที่หน่วยงานเจ้าของเรื่องมีความเห็นเป็นอย่างอื่นและประสงค์ให้เสนอเลขาธิการวุฒิสภาวินิจฉัยต่อไปหมวด๒การจัดระบบข้อมูลข่าวสารของราชการ ข้อ ๑๒ให้หน่วยงานในสำนักงานเลขาธิการวุฒิสภาจัดประเภทข้อมูลข่าวสารของราชการที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการ กฎหมายอื่นและระเบียบของราชการข้อ ๑๓ ในการดำเนินงานตามข้อ ๑๒ให้หน่วยงานในสำนักงานเลขาธิการวุฒิสภาจัดให้มีเจ้าหน้าที่เพื่อควบคุมดูแล ตรวจสอบติดตาม และประสานงานในการดำเนินการดังกล่าวให้เป็นไปด้วยความเรียบร้อยหมวด๓ศูนย์ข้อมูลข่าวสารของราชการ ข้อ ๑๔ ให้มีศูนย์ข้อมูลข่าวสารของราชการสำนักงานเลขาธิการวุฒิสภาเรียกโดยย่อว่า ศูนย์ข้อมูลข่าวสารของราชการและจัดให้มีเจ้าหน้าที่ประจำศูนย์ข้อมูลข่าวสารของราชการ เพื่อควบคุมดูแล ตรวจสอบติดตาม และประสานงานในการดำเนินการของศูนย์ข้อมูลข่าวสารของราชการให้เป็นไปด้วยความเรียบร้อยข้อ ๑๕ ให้ศูนย์ข้อมูลข่าวสารของราชการมีอำนาจและหน้าที่ ดังต่อไปนี้(๑) รวบรวมข้อมูลข่าวสารของราชการสำนักงานเลขาธิการวุฒิสภา ที่ต้องเปิดเผยตามพระราชบัญญัติข้อมูลข่าวสารของราชการพ.ศ. ๒๕๔๐ ไว้ ณ ศูนย์ข้อมูลข่าวสารของราชการ(๒)ดำเนินการจัดให้บริการข้อมูลข่าวสารของราชการแก่ผู้ขอรับบริการเข้าตรวจดูศึกษาค้นคว้า ตลอดจนเผยแพร่ ขาย จำหน่ายจ่ายแจกรวมทั้งจัดทำสำเนาข้อมูลข่าวสารของราชการ(๓)ประสานงานกับเจ้าหน้าที่ประสานงานด้านข้อมูลข่าวสารของราชการในเรื่องข้อมูลข่าวสารของราชการของสำนักงานเลขาธิการวุฒิสภาตามพระราชบัญญัติข้อมูลข่าวสารของราชการ พ.ศ. ๒๕๔๐(๔)รับผิดชอบการเรียกเก็บค่าธรรมเนียมในการให้บริการข้อมูลข่าวสารตามประกาศที่ กข.สว.กำหนด แล้วนำรายได้ดังกล่าวส่งกลุ่มงานการเงินสำนักการคลังและงบประมาณภายในวันเดียวกัน(๕)ดำเนินงานอื่นใดตามที่ กข.สว. มอบหมายหมวด๔การขอข้อมูลข่าวสารของราชการและการอนุญาต ข้อ ๑๖ การเข้าตรวจดู ศึกษาค้นคว้าหรือขอสำเนาข้อมูลข่าวสารของราชการและการอนุญาตให้ศูนย์ข้อมูลข่าวสารของราชการดำเนินการตามประกาศที่ กข.สว. กำหนดในกรณีที่มีเหตุอันควรสงสัยว่าข้อมูลข่าวสารของราชการใดจะเปิดเผยได้หรือไม่ให้เจ้าหน้าที่ประจำศูนย์ข้อมูลข่าวสารของราชการนำเสนอ กข.สว.พิจารณาวินิจฉัยตามอำนาจหน้าที่ต่อไปข้อ ๑๗การขอข้อมูลข่าวสารของราชการตามหมายเรียกพยานเอกสารของศาลให้นำเสนอเลขาธิการวุฒิสภาหรือผู้ได้รับมอบหมายพิจารณาอนุญาตข้อ ๑๘ ข้อมูลข่าวสารของราชการ หากมีกฎหมายหรือระเบียบอื่น กำหนดวิธีปฏิบัติเกี่ยวกับข้อมูลข่าวสารของราชการนั้นไว้เป็นพิเศษการขอข้อมูลข่าวสารของราชการและการอนุญาตจะต้องปฏิบัติตามกฎหมายหรือระเบียบดังกล่าวนั้นด้วยหมวด๕การบริการข้อมูลข่าวสารของราชการ ข้อ ๑๙ข้อมูลข่าวสารของราชการที่มีไว้เผยแพร่เพื่อขายหรือจำหน่าย ให้คิดค่าใช้จ่ายต่างๆตามหลักเกณฑ์ที่ กข.สว. กำหนดข้อ ๒๐ การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการให้ศูนย์ข้อมูลข่าวสารของราชการ สำนักงานเลขาธิการวุฒิสภา ดำเนินการตามประกาศที่กข.สว. กำหนด โดยความเห็นชอบของคณะกรรมการข้อมูลข่าวสารของราชการตามกฎหมายว่าด้วยข้อมูลข่าวสารของราชการข้อ ๒๑รายได้จากการขายหรือจำหน่ายข้อมูลข่าวสารของราชการตามข้อ ๑๙และค่าธรรมเนียมตามข้อ ๒๐ ให้ปฏิบัติตามระเบียบของราชการข้อ ๒๒ การบริการข้อมูลข่าวสารของราชการให้ดำเนินการให้แล้วเสร็จโดยเร็วหมวด๖สถานที่บริการข้อมูลข่าวสารของราชการ ข้อ ๒๓ให้สำนักบริหารงานกลางจัดสถานที่เป็นศูนย์ข้อมูลข่าวสารของราชการเพื่อบริการข้อมูลข่าวสารของราชการการติดต่อเพื่อขอรับข้อมูลข่าวสารของราชการหรือให้คำแนะนำในการติดต่อและเป็นผู้ประสานงานกับหน่วยงานภายในสำนักงานเลขาธิการวุฒิสภาเพื่อให้บริการข้อมูลข่าวสารของราชการประกาศณ วันที่ ๕ พฤศจิกายน พ.ศ. ๒๕๔๖มนตรี รูปสุวรรณเลขาธิการวุฒิสภาศุภชัย/พิมพ์๒๖ กุมภาพันธ์ ๒๕๔๗ต่อศักดิ์/จีระ/ตรวจ๙ เมษายน๒๕๔๗A+B[๑] รก.๒๕๔๖/พ๑๓๖ง/๓๖/๒๕ พฤศจิกายน๒๕๔๖